CRONICA GENERAL DE ESP ANA 
439 
e Gormeses, e otras muchas torres e atalayas donde veen la 
entrada del val de Boria Corci que agora dizen Caracena e 
fasta Medina Celi, todas las derribo. Despues fue aCantabria 
e echo ende los moros e ganno las montaynas de Hoqua e de 
Honnia, et despues torno contra Toledo e talo toda la tierra 
Talabera, Calamanca, Goadalfarara, Alcala, Madrid et todo 
el otro cabo de Toledo assi que el rey de Toledo prometio 
que ledaria cada vn aynno grandes parias. Estonces acabo 
conel rey de Sibilla que le diesse el cuerpo de Sant Ysidoro; 
et fueron por el Aljuda obispo de Leon, e don Orduynno 
obispo de Storga, et aduxieron lo. Item este don Ferrando 
fizo ende lebar al monesterio de Santa Maria de Burgus los 
cuerpos de Santa Justa et de Santa Rufi (1) que segunt dizen 
se demostraron (2) en aquel lugar. Este don Ferrando fizo la 
vglesia de Sant Ysidoro e enrriquecio la de oro e de plata et 
de seda et de heredades; et el abia prometido por se ente- 
rrar en Sant Pedro de Arlanqa et despues a ruego de su mu- 
ller la reynna dona Santa cabio (3) su promision ala yglesia 
de San Isidoro que el fiziera. Otrossi fizo sacar e lebar alia 
el cuerpo desu padre el rey don Sancho de Nabarra el ma- 
yor que antes iazia, en Honnia. 
Otrossi por su ruego della poblo Camora que la destruve- 
ran Almancorri, otros dizen que por que Abilla fue luenga- 
mente destruyda que lebabaron ende los cuerpos destos san- 
tos Vincent, Sabina eCrestete; otros dizen que son alii, otros 
dizen que son enel monesterio de Arlanqa; otros dizen que 
el cuerpo de Sant Vincent es en Leon, e el de Santa Cresteta 
en Palencia, qui mas sabe digalo. 
Item mando este rey don Fernando que toniesse en Leon 
las leyes delos godos; et deste fue siempre de buena vida et 
fizo mucho bien alas yglesias, mayormente alas de Sant Sal- 
bador et de Sant Isidoro que el fiziera et fizo grandes bienes 
alos monesterios pobres. Item acaescio vndia, comia enel 
(1) Ms. B. N. dice: Rufina. 
(2) Ms. B. N. dice: emostraron. 
(3) Ms. B. N. dice: dona Sancho acabo su, etc. 
